《本草从新》白沙糖
甘温.(蔗浆寒、经火煎炼成糖则温.)补脾缓肝.润肺和中.消痰治嗽.中满者勿服.
多食助热.损齿生虫.凝结作饼块.如石者为石蜜.轻白如霜者为糖霜.坚白如冰者为冰糖.(食韭口臭、沙糖汤解之.)
功用与白者相仿而稍逊.和血则紫者为优.(今产后服之、取血和而恶露自行也.)蔗浆煎炼至紫黑色.其性较白沙糖更温.生胃火.助湿热.损齿生虫.作汤下小儿丸散.误矣.(痘不落痂、沙糖调新汲水一杯服、白汤调亦可.)以上 类.
《本草撮要》白沙糖
味甘温.入足太阴经.功专补脾缓肝.润肺和中.消痰治嗽.坚白如冰者为冰糖.食韭口臭.糖汤可解.
《药性切用》白沙糖
即雪花糖,又名冰花。性味甘平,缓中和脾,润肺益气。红糖∶甘温入血分,缓中能助湿热,中满者均当忌之。凝结如石者,名石蜜,俗名冰糖,为缓中消积专药。
《饮食须知》白沙糖
味甘性寒。多食助熟损齿生虫。轻白如粉者,为糖霜。坚白如冰者,为晶糖。性味相同。